Manylion a chyngor ar lefelau arsenig diogel mewn reis a llaeth reis.
Mae reis yn dueddol o amsugno mwy o arsenig o'r amgylchedd na chnydau grawn eraill, yn dibynnu ar y math o reis a sut mae'n cael ei dyfu. Mae'r arsenig mewn reis hefyd yn dueddol o fod ar ffurf fwy gwenwynig. Mae ganddo'r potensial i gynyddu'r risg o salwch mewn pobl, gan gynnwys canser.
Gall plant dros bedair a hanner oed ac oedolion yfed llaeth reis fel rhan o'u diet.
Beth sy'n cael ei wneud i gadw reis yn ddiogel?
Ers Ionawr 2016 mae terfynau uchaf wedi bodoli ar gyfer lefelau arsenig anorganig a ganiateir mewn reis a chynhyrchion reis yn yr Undeb Ewropeaidd (UE). Mae terfynau uchaf yr UE ar gyfer sylweddau sy'n halogi ein hamgylcheddyn cael eu hadolygu'n rheolaidd. Mae gweithgynhyrchwyr yn gyfrifol am sicrhau bod y bwyd y maent yn ei gynhyrchu yn ddiogel a bod lefel yr arsenig mor isel ag sy'n rhesymol bosibl.